晚餐7點左右一家三口喺銅鑼灣，老公想食越南菜就是但揀左呢間，佢一支箭咁直入餐廳，只見兩枱客，黃金地點➕黃金時段，心知不妙，吾通走咩！只好比個機會試下，完全中伏！！！叫左鮮蝦豬肉米卷，9秒9上枱，咁快就知整定，硬過柴皮，淡而無味。牛油炸雞翼，吾洗10秒拎埋黎，可想而知又係炸定，冇牛油味之餘只有三個字形容---老、乾丶榎（鞋）。香茅豬扒撈檬，豬扒冇香茅，D檬好似出水后放左一日粢埋一舊咁，超級難食。只有兩碗生牛肉湯河免強接受。如此無誠意製作，何必嘥心機做食市！